SONIC วิ่งฉิว 5% รับผลงานไตรมาส 1 โตกระฉูด โบรกอัพกำไรปี 64-65 พ่วงเป้าใหม่ 5 บ.
SONIC วิ่งฉิว 5% รับผลงานไตรมาส 1 โตกระฉูด โบรกอัพกำไรปี 64-65 พ่วงเป้าใหม่ 5 บ.
13 พ.ค. 2564

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 10.42 น. อยู่ที่ระดับ 3.48 บาท บวก 0.18 บาท หรือ 5.45% สูงสุดที่ระดับ 3.52 บาท ต่ำสุดที่ระดับ 3.32 บาท ด้วยมูลค่าการซื้อขาย 138.56 ล้านบาท

ด้าน บล.ฟินันเซีย ไซรัส ระบุในบทวิเคราะห์ ปรับประมาณการกำไรปี 2564-2565 ขึ้นเป็นเติบโต 102%/5%/7% ตามลำดับ หลังบริษัทรายงานกำไรสุทธิไตรมาส 1/64 โต 44% เทียบไตรมาสก่อนหน้า, แต่ขยายตัว 206% เทียบช่วงเดียวกันของปีก่อน ดีกว่าคาด 24% จากบริการ Sea freight ที่ก้าวกระโดดตามปริมาณการส่งออก-นำเข้าที่เติบโต
พร้อมกันนี้ ปรับราคาเป้าหมายขึ้นเป็น 5 บาท (รวม SONIC-W1 จะ dilute เป็น 4 บาท) และแนะนำ “ซื้อ”